Մելիքսեթ Պողոսյան

Մելիքսեթ Արամի Պողոսյան (առավել հայտնի է Մելո անունով, օգոստոսի 31, 1960(1960-08-31), Տեղ, Գորիսի շրջան, Հայկական ԽՍՀ, ԽՍՀՄ), ազատամարտիկ, արցախյան ազատամարտի մասնակից, «Մելիք Բարխուդար» ազտագրական ջոկատի հրամանատար, Գորիս քաղաքի նախկին զինկոմ, գնդապետ, Սյունիքի մարզպետ։


== Կենսագրություն ==
Մելիքսեթ Պողոսյանը ծնվել է 1960 թվականի օգոստոսի 31-ին Գորիսի շրջանի Տեղ գյուղում։ Միջնակարգ կրթությունը ստացել է Տեղ գյուղի միջնակարգ դպրոցում՝ 1967-1977 թվականներին։ 1992թ․ ընդունվել և 1996թ․ ավարտել է Գորիսի «Սյունիք» համալսարանը՝ իրավագիտություն մասնագիտությամբ։
Դպրոցն ավարտելուց հետո աշխատանքի է անցել Տեղ գյուղի կոլտնտեսությունում։ Այնուհետև զորակոչվել է կարմիր բանակ, ծառայությունը Խորհրդային բանակում անց է կացրել Հունգարիայում, եղել է տանկիստ։
Արցախյան շարժման առաջին օրերից որպես կամավորական մասնակցել է գյուղի պաշտպանությանը։ 1989 թվականին նա միավորել է Տեղ գյուղի կամավորական ջոկատները և ստեղծել  «Մելիք-Բարխուդար» ինքնապաշտպանական ջոկատը և կամավորների կողմից ընտրվել ջոկատի հրամանատար։ «Մելիք-Բարխուդար» ջոկատը 1989-1990 թվականներին նրա գլխավորությամբ մասնակցել է Տեղ, Խնձորեսկ, Կոռնիձոր, Շուռնուխ, Խանածախ, Խոզնավար գյուղերի պաշտպանությանը։ 1990-1991 թվականներին հատուկ գնդի կազմում Մելիքսեթ Պողոսյանը մասնակցել է ՀՀ սահմանների պաշտպանության համար մղված մարտերին։ 

1992 թվականի մայիսի 12-ին Տեղ գյուղում գտնվող Մելիք-Բարխուդարի տանը ժողով է տեղի ունեցել, որտեղ որոշվել է գրավել «Թուրուսի խութ» կոչվող ռազմավարական հենակետը, որտեղից ադրբեջանցիներն անընդհատ գնդակոծում էին հայկական գյուղերը։ Մելիքսեթ Պողոսյանը հետախուզական աշխատանք կատարելուց հետո իր ջոկատի մարտիկների հետ նետվել է մարտի։ Մարտի ընթացքում ադրբեջանցիները տվել են զոհեր, մեծ քանակությամբ ռազմավար և թողել «Թուրուսի խութ» հենակետն ու նահանջել։ Ադրբեջանցիներից առգրավված  զենք-զինամթերքով «Մելիք-Բարխուդար» ջոկատը Մելիքսեթ Պողոսյանի գլխավորությամբ մայիսի 18-ին մասնակցեել են նաև Լաչինի ազատագրմանը։
Մելիքսեթ Պողոսյանը իր ջոկատով մասնակցել է Դեյխանի, Ղոչազի, Կուբաթլիի, Ջեբրայիլի, Զանգելանի, Ֆիզուլիի ազատագրմանը, որտեղ էլ վիրավորվել է։  
1994 թվականին նշանակվել է ՀՀ ԶՈՒ N զորամասի հրամանատար, 1995-1996 թվականներին  եղել  է 4-րդ գումարտակի հրամանատար, 1996-2000 թվականներին՝ առանձին զրահատանկային զորամասի հրամանատար։ 
2000-2007 թվականներին զբաղեցրել է Գորիսի գնդի հրամանատարի պաշտոնը, 2007-2017 թվականներին  եղել է Գորիսի շրջանի զինկոմ, Սյունիքի ավագ զինկոմ։

2017 թվականին ՀՀ պաշտպանության նախարարի հրամանով Մելիքսեթ Պողոսյանը զորացրվել է։
2016 թվականին մասնակցել է Ապրիլյան քառօրյա պատերազմին, եղել է մի քանի ջոկատների հրամանատար։
2019 թվակականին նշանակվել է Սյունիքի «Երկրապահ կամավորականների միության» ղեկավար։
ՀՀ կառավարության 2020 թվականի դեկտեմբերի 8-ի 1993-Ա որոշմամբ նշանակվել է Հայաստանի Հանրապետության Սյունիքի մարզպետ։

Ունի գնդապետի կոչում։


== Ընտանիք ==
Ամուսնացած է, ունի երկու զավակ, հինգ թոռ։


== Պարգևներ և մեդալներ ==
«Արիության համար» մեդալ, 1996
ԼՂՀ-ի «Մայրական երախտագիտության» մեդալ, 2000
«Մարտական գործողությունների մասնակցի» մեդալ, 2000
«Հայաստանի Երկրապահ» հուշամեդալ, 2000
«1-ին աստիճանի Մարտական Խաչ» շքանշան, 2002
«Վազգեն Սարգսյան» մեդալ, 2003
«Անբասիր ծառայության համար» 1-ին աստիճանի մեդալ, 2003
«Անբասիր ծառայության համար» 2-ին աստիճանի մեդալ, 2004
«Մարտան ծառայության մեդալ», 2000
«ՀՀ և ԼՂՀ սահմաննեերի պաշտպանության համար մղվող գործողությունների մասնակցի» մեդալ, 2006
«Լեռնահայաստանի Արծիվ» ոսկյա հուշամեդալ, 2006
«Հայաստանի 5-րդ բրիգադ» հուշամեդալ, 2006
«Հայրենիքին մատուցած ծառայությունների համար» 2-րդ աստիճանի մեդալ, 2006
«Արծիվ Մահապարտների միության» մեդալ, 2000
«Գարեգին Նժդեհ» մեդալ, 2008
«Հաղթանակ» մեդալ, 2008
ԼՂՀ-ի «Մարտական ծառայության» մեդալ, 2010
«Վարդան Մամիկոնյան» մեդալ, 2010
«Հայրենիքին մատուցած ծառայությունների համար» 3-րդ աստիճանի մեդալ, 2011
«ՀՀ զինված Ուժեր 20 տարի» հոբելյանական մեդալ, 2011
«Անբասիր ծառայության համար» 3-րդ աստիճանի մեդալ, 2011
Անվանական զենք (CZ76P-07) տեսակի, 2000
«Անդրանիկ Օզանյան» մեդալ, 2012
«Մարշալ Բաղրամյան» մեդալ, 2012
ԼՂՀ պաշտպպանության բանակի հուշամեդալ, 2012
Անվանական զենք որսորդական հրացան, 2012
«Գարեգին Նժդեհ» հուշամեդալ, 2013
«Անբասիր ծառայության համար» 4-րդ աստիճանի մեդալ, 2013
«Դրաստամատ Կանայանի մեդալ», 2016
«Երկրապահ 25 տարի» հոբելյանական մեդալ, 2016


== Ծանոթագրություններ ==


== Աղբյուրներ ==
Մելիքսեթ Պողոսյանի մարտական ուղի
Մելիքսեթ Պողոսյան. «Համայնքը, մարզը մասնատելով՝ երկիրն է մասնատվում, թուլանում. կուզեի միասնական լինեինք, համախմբված, միմյանց արժանիք տեսնեինք, գնահատեինք ու ծառայեցնեինք երկրին» Archived 2019-05-17 at the Wayback Machine.